

Γραφείο Δημοσίων Σχέσεων

 pressoffice@ktimatologio.gr

 Χολαργός, 21 Οκτωβρίου 2024

ΠΡΟΣ ΜΜΕ

**Στην οδό Ηπείρου 63, το Κτηματολογικό Γραφείο Αθηνών από τις 22 Οκτωβρίου**

Το **Κτηματολογικό Γραφείο Αθηνών** ξεκινά τη λειτουργία του από **αύριο Τρίτη 22 Οκτωβρίου 2024,** στη νέα του διεύθυνση, **Ηπείρου 63, Αθήνα** (Απόφαση Δ.Σ. Ελληνικού Κτηματολογίου 313/7/17.10.2024). Ο νέος, σύγχρονος και ψηφιακά εξοπλισμένος χώρος σηματοδοτεί τη μετάβαση του Κτηματολογίου στη νέα ψηφιακή εποχή, προσφέροντας καλύτερη εξυπηρέτηση σε πολίτες και επαγγελματίες στο μεγαλύτερο Κτηματολογικό Γραφείο της χώρας.

Το σύνολο των **υπηρεσιών του** Κτηματολογικού Γραφείου Αθηνών συμπεριλαμβανομένου και του ενεχύρου **θα παρέχεται πλέον στο νέο κτίριο επί της οδού Ηπείρου 63, ενώ το αρχείο του πρώην Υποθηκοφυλακείου Αθηνών** θα παραμείνει στις προηγούμενες διευθύνσεις(Αριστοτέλους 175 και Αγίου Μελετίου 80Α – Αθήνα).

Λόγω της μεταφοράς του αρχείου του ενεχύρου, **αναστέλλεται από την Τρίτη 22 Οκτωβρίου 2024 μέχρι και την Παρασκευή 25 Οκτωβρίου 2024,** η παραλαβή αιτήσεων και η έκδοση αντιγράφων, καθώς και η έρευνα στο **Αρχείο Ενεχύρων**.

Το Ελληνικό Κτηματολόγιο στοχεύοντας στην παροχή αναβαθμισμένων υπηρεσιών προς όλους τους συναλλασσόμενους πολίτες  και επαγγελματίες, προχωρά στον εκσυγχρονισμό όλων των Κτηματολογικών Γραφείων και Υποκαταστημάτων της χώρας και στον καινοτόμο και ψηφιακό μετασχηματισμό της λειτουργίας τους.